روسیه دولت رهبری ولادیمیر پوتین نینگ اینگ یقین دوستی سرمایه دار اولیگ ایرووینکین نی اولدیردیلر.
روسیه سونگگی ۱۰ کونده بیشینچی مراتبه عزادار بولیب قالدی.
مسکو نی کتته قیین چیلیک لر گه دوچ قیلیب قویگن هوائی سانحه و سوء قصد لر آرتیدن ایندی ایسه "کرملین نینگ قاره قُطی سی" اوله راق بیلینگن سرمایه دار اولیگ ایرووینکین نینگ جسدی موتری نینگ ایچیده تاپیلدی.
سونگگی پیت لرده روسیه نینگ کتته قیین چیلیک لر گه دوچار کیلیب قالگن لیگی کورینماقده.  انقره ایلچیسی اندری کارلوف نینگ اولدیریلیشی, مهم دیپلمات لریدن بیری بولگن پیتری پولشیکوف نینگ اوییده جسدی نینگ تاپیلگن لیگی, اوته مهم عملیات لر گه حصه قوشگن ناتو ناظری ییویس چاندیلون نینگ آتیب تشله نیشی و قیزیل اردو موسیقی گروهی نی انتقال ایتتیریتگن طیاره نینگ قاره دینگیز ده قولب توشیشی آرتیدن ایندی ایسه پوتین نینگ اینگ یقین دوستی سرمایه دار اولیگ ایرووینکین نینگ اولدیریلگن لیگی گه شاهد بولماقده میز.
خودی منه شوو وضعیت نینگ اوزی ایسه روسیه گه قرشی یاشیرینچ بیر کوره ش نینگ موجود بولیشی نینگ ممکن ایکن لیگی فکری نینگ پیدا بولیشی گه سبب بولماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
